Kuna kodune köök on alles kujunemas, siis käime ohtralt ümbruskonna kõrtse pidi.    Mack. Marati majas Tartu maanteel. 5+ teenindus, 5+ toit, lastele meeldis esimesest hetkest. Kindlalt tagasi. (Idee sinna minna tuli Gea kakra-blogist.)    nop. Ümber nurga, sõbralik ja maitsev, aga... lastega pole sinna asja: süüa nad sealt ei saa.    Mandarin Tartu maanteel. Erineb Endla trollipeatuse kohast nagu öö ja päev, kuigi kett on sama. a) teenindus imeb b) menüüs ainult kana ja lammas, moslemist kokk vist? c) sisekujundus on täielik hiina ime, nagu peabki.  Kuid - need kana ja lammas oli väga maitsvad. Tagasi.    Päris-kolimise õhtul hoidusid lapsed Lasnamäel ja meie käisime poole öö ajal Revalis. Reval on vana lemmik; annab normaalselt süüa ja köök on kaua lahti. Kunagi käisime seal Iidaga väga tihti.    Pühapäeval käisime aga Sõrves ja pidasime romantilise lõkkeäärse pikniku. Vähemalt ploome on lapsed sel sügisel saanud täie eest!